தமிழ்நாடு திரையரங்கு மற்றும் மல்டிபிளக்ஸ் உரிமையாளர் சங்கம்

தமிழ்நாடு திரையரங்கு மற்றும் மல்டிபிளக்ஸ் உரிமையாளர் சங்கம் (ஆங்கிலம்:Tamilnadu Theatre and Multiplex Owners Association) என்பது தமிழ்நாட்டில் உள்ள திரைப்பட வெளியீட்டு அரங்க உரிமையாளர்களின் சங்கமாகும். திரைப்பட வெளியீட்டாளர்களின் உரிமை பாதுகாப்பிற்கும் மற்றும் மேம்பாட்டிற்கும் இச்சங்கம் தொடங்கப்பட்டுள்ளது. இது 2018 ஆம் ஆண்டு சென்னையில் தொடங்கப்பட்டது. இதன் தலைவராக ஸ்ரீ சக்தி சினிமாஸ் திரையரங்கின் உரிமையாளர் திருப்பூர் சுப்பிரமணியனும், பொதுச் செயலாளராக ரோகிணி திரையரங்கின் உரிமையாளராக ஆர். பன்னீர்செல்வமும், பொருளாளராக டி.என்.சி. மல்டிபிளக்ஸ் உரிமையாளர் டி. சி. இளங்கோவனும் புரவலராக அபிராமி இராமநாதனும் உள்ளனர்.

கவனிக்கப்பட்ட சில அறிவிப்புகள்
 திரையரங்கில் வெளிவந்து எட்டு வார இடைவெளியில் திரைப்படங்கள் ஓடிடி தளத்தில் வெளியிடக் கோரிக்கை.
 பொன்மகள் வந்தாள் திரைப்படத்தைத் திரையரங்கில் வெளியிடாததல் சூரரைப் போற்று திரைப்படத்தைத் திரையரங்கில் வெளியிடமாட்டோம் என அறிவித்தனர்.
 சட்ட ஒழுங்கு சிக்கலைத் தவிர்க்க தி கேரளா ஸ்டோரி திரைப்படத்தைத் தமிழகத்தில் திரையிடல் நிறுத்தம்.
 திரையரங்கிற்குப் பராமரிப்புக் கட்டணத்தை அதிகரிக்கவும் ஐபிஎல், உலகக்கோப்பை கிரிக்கெட், அழகிப் போட்டி போன்றவற்றையும் திரையரங்கில் ஒளிபரப்பவும் அனுமதி கோரல்
 லியோ திரைப்பட முன்னோட்ட வெளியீட்டில் நிகழ்ந்த சம்பவம் காரணமாக இனி, திரையரங்கில் திரைப்பட முன்னோட்டக் காட்சிகளை வெளியிடப் போவதில்லை என அறிவிப்பு.

மேற்கோள்கள்

தமிழ்த் திரைப்படத் துறையினர்
தமிழ்நாட்டு அமைப்புகள்